Title: Príloha č
Author: mfsr
Last saved by: .
Company: mf-sr

Príloha č. l

Zásady programového rozpočtovania

a) Ciele programov 
	Vládne zdroje sú limitované, musia teda byť alokované medzi jednotlivé potreby tak, aby sa dosiahla najväčšia účinnosť a efektívnosť. 
	
Pretože zdroje nie sú nekonečné, je dôležité vybrať si medzi cieľmi a stanoviť želanú úroveň plnenia pre každý z    cieľov.

Definovanie programových cieľov a zámerov:

Program je organizovaný súbor aktivít vykonaných so zámerom dosiahnuť identifikované ciele. Funkčná klasifikácia je forma programovej štruktúry.

Programový cieľ 
-	požadovaný stav, ktorý by mal byť maximalizovaný, alebo nežiadúci efekt, ktorý by mal byť minimalizovaný.
-	špecifický, merateľný prechodný cieľ, ktorý je dosiahnuteľný a charakterizuje postup ku konečnému cieľu.

Identifikácia cieľov:

-	Aký je zmysel programu a prečo bol prijatý.
-	Čo sa vykonaním programu zmení, v blízkej resp. vzdialenej budúcnosti?
-	Kto sú zákazníci programu? Aké špecifické tovary a služby očakávajú?
-	Je pravdepodobné, že spoločnosť ako celok bude ovplyvnená, či už priamo alebo nepriamo?
-	Aké sú možné vedľajšie účinky, tak okamžité ako aj dlhodobejšie?
-	Aké by boli pravdepodobné následky, ak by sa program prerušil? Aká by bola reakcia občanov?

b) Meranie plnenia programu, resp. výkonu

Typy meradiel, používaných na meranie plnenia programu, resp. výkonu:

-	Sociálne ukazovatele (ekonomika, zdravie, vek, vzdelanie, zločinnosť apod.)
-	Výsledky (merajú účinnosť programu pri riešení problému alebo udržiavaní požadovaného stavu)
-	Uspokojenie zákazníkov (meria úroveň výkonu, kvalitu tovaru alebo služby, prijatého individuálnym zákazníkom alebo skupinou klientov)
-	Efektívnosť  ( meria náklady na jednotku poskytovanej služby)
-	Výstup (meria kvalitu tovarov alebo služieb vyprodukovaných programom 
-	Vstup  (zdroje potrebné na vykonávanie programu, ako napr. zamestnanci, prevádzkové náklady a zariadenia)

Kritériá pre výber meradiel výkonu 

-	Platnosť  (týka sa meradlo aspektu nášho záujmu? Je možné zmeny v    hodnote meradla jasne interpretovať ako žiadané alebo nežiadané a je možné tieto zmeny priamo prisudzovať programu?)
-	Jedinečnosť (kopíruje alebo prekrýva informácia poskytnuá jedným meradlom informáciu poskytnutú iným meradlom?)
-	Presnosť (sú zdroje údajov dostatočne spoľahlivé alebo sa vyskytujú určité nedostatky a nepresnosti, ktoré môžu spôsobiť, že meradlo bude nepresné a zavádzajúce?)
-	Časové hľadisko   (Je možné zozbierať a analyzovať údaje včas pre rozhodovací proces?)
-	Dôvernosť a mlčanlivosť (Môžu tieto faktory zabrániť analytikom získať potrebné informácie?)
-	Náklady na zozbieranie údajov (Je možné splniť nákladové požiadavky na zber informácií_)
-	Úplnosť  (Pokrýva finálna skupina meradiel hlavné aspekty záujmu?)

Meradlo by malo poskytovať užitočné a dôležité informácie týkajúce sa programu, ktoré ospravedlnia ťažkosti so zbieraním, analyzovaním a prezentovaním údajov.